CELEX: 32004R2076
Language: mt
Date: 2004-12-03 00:00:00
Title: Regolament tal-Kummissjoni (KE) Nru 2076/2004 tat- 3 ta' Diċembru 2004 li jadatta għall-ewwel darba l-Anness l tar-Regolament (KE) Nru 2003/2003 li għandu x’jaqsam mal-fertilizzanti (EDDHSA u soprafosfat triplu) Test b’rilevanza għaż-ŻEE.

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               340
            
         REGOLAMENT TAL-KUMMISSJONI (KE) Nru 2076/2004
   tat-3 ta' Diċembru 2004
   li jadatta għall-ewwel darba l-Anness l tar-Regolament (KE) Nru 2003/2003 li għandu x’jaqsam mal-fertilizzanti (EDDHSA u soprafosfat triplu)
   (Test b’rilevanza għaż-ŻEE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabilixxi l-Komunità Ewropea,
   Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 li għandu x’jaqsam mal-fertilizzanti (1), u b’mod partikolari l-Artikoli 31 (1) u (3) tiegħu,
   Billi:
   
               (1)
            
            
               L-Artikolu 3 tar-Regolament (KE) Nru 2003/2003 jipprevedi li fertilizzant li huwa tip ta’ fertilizzant imniżżel f’lista fl-Anness I tiegħu u li jikkonforma mal-kundizzjonijiet stipulati f’dak ir-Regolament jista’ jiġi intitolat “FERTILIZZANT KE”.
            
         
               (2)
            
            
               Fost il-fertilizzanti fosfatiċi mniżżla fl-iskeda A2 ta’ l-Anness I għar-Regolament (KE) Nru 2003/2003 hemm is-Soprafosfat Triplu (TSP) u wieħed mill-kriterji għat-tikkettar tiegħu huwa “fosfru espress bħala P2O5 solubbli fiċ-ċitrat ta’ l-ammonju newtrali, mill-anqas 93% tal-kontenut iddikjarattal-P2O5 solubbli fl-ilma”.
            
         
               (3)
            
            
               Akbar ma hija s-solubilità fl-ilma tal-fertilizzant TSP, aħjar ma tkun l-effiċjenza agronomika tiegħu. Fl-imgħoddi, il-ħamrija Ewropea kienet kemm-il darba nieqsa mill-fosfru u l-valur minimu għoli ta’93% tas-solubilità fl-ilma kien iġġustifikat sabiex jissewwa dan in-nuqqas.
            
         
               (4)
            
            
               Illum il-ġurnata, is-sitwazzjoni inbidlet fis-sens li bosta ħamriji ma għadhomx nieqsa mill-fosfru u, minkejja li jeżistu kundizzjonijiet ta' ħamriji jew ta’ wċuħ tar-raba’ li għalihom it-TSP b’solubilità fl-ilma ta’ 93% għadu mixtieq, it-TSP b’minimu ta’ 85% ta’ solubilità fl-ilma se jkun effettiva bl-istess mod għal ħafna ħamriji u wċuħ tar-raba' Ewropej.
            
         
               (5)
            
            
               Għalhekk, dawk li jużaw it-TSP għandhom ikollhom il-faċilità li jagħżlu bejn TSP li għandu solubilità fl-ilma minima ta’ 85%, jew wieħed li għandu solubilità akbar, sabiex jakkomoda l-ħtiġijiet tal-ħamrija u l-uċuħ tar-raba’ lokali. L-entrata li tikkonċerna t-TSP fit-tabella A2 ta’ l-Anness I għar-Regolament (KE) 2003/2003 għandha tiġi adottata kif xieraq u meħtieġ.
            
         
               (6)
            
            
               Melħ tas-sodju ta’ l-EDDHSA u l-prodotti ta’ kondensazzjoni tiegħu (EDDHSA) ilhom jintużaw, b’mod partikolari fi Spanja, Franza, u l-Italja għal 15-il sena bħala aġent organiku kelanti (chelating) għal mikronutrienti. L-esperjenza turi li huwa aġent fertilizzanti li ma joħloq l-ebda riskju għall-ambjent.
            
         
               (7)
            
            
               B’mod partikolari, il-ħadid ikkelat bl-EDDHSA jintuża sabiex isewwi n-nuqqas ta’ ħadid u sabiex jirrimedja l-klorosi tal-ħadid. Huwa rrakkomandat għal varjetà kbira ta’ speċi veġetali, b’mod partikolari s-siġar tal-frott bħall-frott taċ-ċitru, il-berquq, l-għanbaqar u l-ħawħ; jintuża wkoll għall-għeneb, għall-arbuxxelli żgħar u għall-frawli.
            
         
               (8)
            
            
               L-eliminazzjoni tal-klorosi tal-ħadid u s-sintomi tagħha tiżgura faxxina ħadra, bi tkabbir u żvilupp tal-frott tal-ħsad.
            
         
               (9)
            
            
               F’dak li għandu x’jaqsam ma’ l-effett tal-ħamrija u l-ambjent, l-EDDHSA tgħaddi minn proċess ta’ degradazzjoni kimika fil-ħamrija li jseħħ relattivament bil-mod iżda li ma joħloq l-ebda sustanzi perikolużi. Anqas ma joħloq xi tip ta’ problemi ta’ mluħa fil-ħamrija.
            
         
               (10)
            
            
               L-EDDHSA għandha għalhekk tiżdied mal-lista ta’ aġenti kelanti organiċi għal mikro-nutrienti fl-Anness I tar-Regolament (KE) Nru 2003/2003.
            
         
               (11)
            
            
               Ir-Regolament (KE) Nru 2003/2003 għandu għalhekk ikun emendat konformament.
            
         
               (12)
            
            
               Il-miżuri prevvisti f'dan ir-Regolament huma fi qbil ma’ l-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
            
         ADDOTTAT DAN IR-REGOLAMENT:
   Artikolu 1
   L-Anness I mar-Regolament (KE) Nru 2003/2003 huwa hawnhekk emendat ma’ l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta'l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, nhar it-3 ta' Diċembru 2004.
      
         
            Għall-Kummissjoni
         
         Gunter VERHEUGEN
         
            Membru tal-Kummissjoni
         
      
   
   
      (1)  ĠU L 304, tal-21.11.2003, p. 1. Regolament kif emendat mill-aħħar Regolament (KE) NRU 885/2004 (ĠU L 168, 1.5.2004, p.1).
   
      ANNESS
      Ir-Regolament (KE) Nru 2003/2003 huwa emendat kif ġej:
      
                  (a)
               
               
                  Fl-Iskeda A.2. l-entrata 2(c) relatata mas-“Suprafosfat triplu” hija mibdula minn dan li ġej:
                  
                              Nru
                           
                           
                              Intitolazzjoni tat-tip
                           
                           
                              Informazzjoni dwar il-metodu ta’ produzzjoni u ingredjenti essenzjali
                           
                           
                              Kontenut minimu ta’ nutrienti(persentaġġ skond it-toqol);
                              informazzjoni dwar l-espressjoni taN- nutrienti;
                              rekwiżiti oħra
                           
                           
                              informazzjoni oħradwar l-intitolazzjoni tat-tip
                           
                           
                              Kontenut ta’ nutrienti li għandu jkun iddikjarat;
                              forom u solubilitajiet tan-nutrijenti;
                              kriterji oħra
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              “2(c)
                           
                           
                              Soprafosforat triplu
                           
                           
                              Prodott miksub bir-reazzjoni ta’ fosfat minerali mitħun ma’ l-aċidu fosforiku u li għandu fosfat tal-monokalċju bħala l-ingredjent ewlieni tiegħu
                           
                           
                              38% P2O5
                              
                              Fosfru espress bħala P2O5 solubbli fiċ-ċitrat ta’ l-ammonju newtrali, b’mill-anqas 85% tal-kontenut iddikjarat tal-P2O5 li huwa solubbli fl-ilma
                              Kampjun ittestjat: 3 g
                           
                           
                               
                           
                           
                              Fosfru penta-ossidu solubbli fiċ-ċitrat ta’ l-ammonju newtrali
                              Fosfru penta-ossidu li huwa solubbli fl-ilma”
                           
                        
            
                  (b)
               
               
                  Fil-punt E.3.1. tiżdied id-daħla li jmiss:
                  
                              “Melħ tas-sodju tal-:
                           
                           
                               
                           
                           
                               
                           
                        
                              aċidu ethylenediamine d-(2-hydroxy 5-sulfophenylacetic) u l-prodotti ta’ kondensazzjoni tiegħu
                           
                           
                              EDDHSA
                           
                           
                              C18 H20 O12N2 S2 + n*(C12H14O8N2S)”